32002R1947
L 299/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1947/2002 НА КОМИСИЯТА
от 31 октомври 2002 година
за изменение на Регламент (ЕО) № 3223/94 относно подробни правила за прилагането на режима на внос на плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 545/2002 (2), и по-специално член 32, параграф 5 от него,
като има предвид, че:
(1)
Белгийските и италианските власти са информирали Комисията, че пазарите на Антверпен и Болоня вече не са представителни пазари за вноса на плодове и зеленчуци. Следователно тези пазари следва да се извадят от списъка в член 3, параграф 1 от Регламент (ЕО) № 3223/94 на Комисията (3), последно изменен с Регламент (ЕО) № 453/2002 (4).
(2)
Мерките, предвидени в настоящия регламент, са в съответствие със становището на Управителния комитет по плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Член 3, параграф 1 от Регламент (ЕО) № 3223/94 се изменя, както следва:
1.
Първо тире се заменя със следното:
„-
Кралство Белгия и Великото херцогство Люксембург: Брюксел,“
2.
Осмо тире се заменя със следното:
„-
Италианска република: Милано,“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 октомври 2002 година.